Pavlova poslanica Hebrejima (Šarić)/Glava 8.
1 A glavno je od toga, što govorimo: "Imamo takva velikog svećenika, koji sjede s desne strane prijestolja veličanstva na nebesima, 

2 Kao sluga svetišta i pravoga šatora, koji načini Gospodin, a ne čovjek. 

3 Jer se svaki veliki svećenik postavlja, da prinosi dare i žrtve; zato je potrebno, da i ovaj što ima, što će prinijeti. 

4 Jer da je na zemlji, ne bi bio svećenik, kad jesu, koji prinose dare po zakonu, 

5 Koji služe prilici i sjeni nebeskih stvari, kao što bi rečeno Mojsiju, kad je htio šator da načini: "Gledaj", reče, "načini sve po slici, koja ti je pokazana na gori!" 

6 A sad je dobio uzvišeniju službu, koliko je i posrednik uzvišenijeg zavjeta, koji je utvrđen na uzvišenijim obećanjima. 

7 Jer da je onaj prvi bio besprijekoran, ne bi se drugome tražilo mjesto. 

8 Jer kudeći ih govori: "Evo dolaze dani, govori Gospodin, i načinit ću s kućom Izraelovom i s kućom Judinom nov zavjet, 

9 Ne po zavjetu, koji sam načinio s ocima njihovim u onaj dan, kad ih uzeh za ruku, da ih izvedem iz zemlje egipatske; jer oni ne ostadoše u zavjetu mome, i ja nijesam mario za njih, govori Gospodin. 

10 Jer je ovo zavjet, koji ću načiniti s kućom Izraelovom poslije onih dana, govori Gospodin Dat da zakone svoje u pamet njihovu, i na srcima njihovim napisat ću ih, i bit ću im Bog, i oni će biti narod moj. 

11 I nitko neće učiti Svojega sugrađanina, i nitko brata svojega govoreći: "Poznaj Gospodina; Jer će me svi poznati od maloga do velikoga među njima." 

12 Jer ću biti milostiv nepravdama njihovim, i grijeha njihovih neću više spominjati! 

13 A kad veli novi, prvi načini starim; a što je staro i ostarjelo blizu je da nestane. 

Pavlova poslanica Hebrejima (Šarić)